Title: Sønderjysk Erhvervshistorie 1800-2000. Fødevareerhvervene.
Authors: Schultz Hansen, Hans; Vestergaard, Elisabeth; Vestergaard, Torben A.
Publisher: Syddansk Universitetsforlag
Year: 2020
Abstract: Fødevarefremstilling er en nøglebranche i sønderjysk erhvervsliv. Også i historisk perspektiv. Blandt de primære fødevareerhverv havde landbruget størst betydning, men i kystområderne var fiskeri også vigtigt. I 1800-tallet blev forarbejdningen af råvarer udskilt fra de primære erhverv i en fremvoksende fødevareindustri. Udviklingen her bestemtes af teknologiske fornyelser i produktionen og inden for transporten. Organisationsteknologien fik også betydning. Aktieselskaber såvel som andelsorganisering skød frem. Endelig satte det sit særlige præg på fødevarebranchen, at Sønderjylland flere gange skiftede statsligt tilhørsforhold og dermed fik anderledes afsætningsvilkår. Denne bog bringer studier i fødevarebranchens rammevilkår og dens enkelte grene.